**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића - Црног број 44.**

**Место: Обреновац**

**Број: 105-E.03.01-38561/11-2019**

**Датум: 01.03.2019.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 2808/2018 (3000/1720/2018), за набавку Хемијско чишћење намотаја статора генератора CUPROPLEX методом на блоку А5, ТЕНТ А на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 3**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:** У конкурсној документацији (Модел Уговора, члан 16, Накнада штете) ради прецизнијег дефинисања обавеза, предлажемо следеће:

“Уколико Корисник услуге претрпи штету због чињења или нечињења Пружаоца услуге и уколико се Уговорне стране сагласе око основа и висине претрпљене штете, која не може бити већа од износа 150% вредности овог уговора, Пружалац услуге је сагласан да Кориснику услуге исту накнади, тако што Корисник услуге има право на наплату накнаде штете без посебног обавештења Пружаоца услуге уз издавање одговарајућег обрачуна са роком плаћања од 15 (словима: петнаест) дана од датума издавања истог.

**ОДГОВОР 1:** Наручилац ће извршити измену Конкурсне докуменације у делу Модел уговора, Члан 16.

**ПИТАЊЕ 2:** Такође, у истом члану (Модел Уговора, члан 16, Накнада штете) сте дефинисали: „изузев уколико је у питању груба непажња или поступање изван професионалних стандарда за ову врсту услуга на страни Пружаоца услуге”.

Молимо Вас да одговорност за поступање изван професионалних стандарда дефинисете као грубу непажњу (односно, обична непажња не представља поступање изван професионалних стандарда).

**ОДГОВОР 2:** Наручилац ће извршити измену Конкурсне докуменације у делу Модел уговора, Члан 16.

**ПИТАЊЕ 3:** У конкурсној документацији (Модел Уговора, члан 18, Раскид уговора) сте дефинисали следеће:

“Корисник услуге може једнострано раскинути овај Уговор пре истека рока услед престанка потребе за ангажовањем Пружаоца услуге, достављањем писане изјаве о једностраном раскиду Уговора Пружаоцу услуге и уз поштовање отказног рока од 15 (словима: петнаест) дана од дана достављања писане изјаве”.

Молимо Вас за брисање ове реченице с обзиром да се ради о случају раскида уговора који анулира суштину уласка у уговорне обавезе а то је у овом случају пружање специфичне врсте услуге Наруциоцу а за коју се не може очекивати да наступи “престанак потребе”.

**ОДГОВОР 3:** Наручилац ће извршити измену Конкурсне докуменације у делу Модел уговора, Члан 18.

**ПИТАЊЕ 4:** У конкурсној документацији (Модел Уговора, члан 9) сте дефинисали осигурање.

Да ли је могуће уместо полиса осигурања доставити копије потврда о осигурању?

**ОДГОВОР 4:** Може се доставити копија потврде о осигурању. Наручилац ће извршити измену Конкурсне докуменације у делу Модел уговора, Члан 9.

**ПИТАЊЕ 5:** У конкурсној документацији (Техничка спецификација, тачка 3.2, Рок извршења услуга) сте дефинисали следеће: “Очекивани термин извршења услуга: ремонт блока А5 2019. год., према важећем Плану ЕПС-а, подложног евентуалним изменама/корекцијама – јул 2019. год.“

Молимо Вас за потврду времена застоја блока.

**ОДГОВОР 5:** План је да застој блока наступи у Јулу 2019. године (ремонт блика А5) међутим тај термиин је подложан изменама/корекцијама услед могућих непредвиђених околности.

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*